
PASIŪLYMAS DĖL EUROPOS PARLAMENTO REZOLIUCIJOS
dėl tolesnės įmonių apmokestinimo taisyklių reformos
(2022/2146(INI))
Europos Parlamentas,
–	atsižvelgdamas į 2003 m. birželio 3 d. Tarybos direktyvą 2003/49/EB dėl bendros apmokestinimo sistemos, taikomos palūkanų ir autorinių atlyginimų mokėjimams tarp skirtingų valstybių narių asocijuotų bendrovių (Palūkanų ir autorinių atlyginimų direktyva)[footnoteRef:1], [1:  OL L 157, 2003 6 26, p. 49.] 

–	atsižvelgdamas į 2011 m. lapkričio 30 d. Tarybos direktyvą 2011/96/ES dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (Patronuojančių ir dukterinių bendrovių direktyva)[footnoteRef:2], [2:  OL L 345, 2011 12 29, p. 8.] 

–	atsižvelgdamas į 2016 m. liepos 12 d. Tarybos direktyvą (ES) 2016/1164, kuria nustatomos kovos su mokesčių vengimo praktika, tiesiogiai veikiančia vidaus rinkos veikimą, taisyklės (Kovos su mokesčių vengimu direktyva I, KMVD I)[footnoteRef:3], ir 2017 m. gegužės 29 d. Tarybos direktyvą (ES) 2017/952, kuria iš dalies keičiama Direktyva (ES) 2016/1164, kiek tai susiję su trečiųjų valstybių mokestinės tvarkos neatitikimais (KMVD II)[footnoteRef:4], [3:  OL L 193, 2016 7 19, p. 1.]  [4:  OL L 144, 2017 6 7, p. 1.] 

–	atsižvelgdamas į 2011 m. vasario 15 d. Tarybos direktyvą 2011/16/ES dėl administracinio bendradarbiavimo apmokestinimo srityje ir panaikinančią Direktyvą 77/799/EEB (Direktyva dėl administracinio bendradarbiavimo apmokestinimo srityje, 1-oji DAB)[footnoteRef:5], 2014 m. gruodžio 9 d. Tarybos direktyvą 2014/107/ES, kuria iš dalies keičiamos Direktyvos 2011/16/ES nuostatos, susijusios su privalomais automatiniais apmokestinimo srities informacijos mainais (2-oji DAB)[footnoteRef:6], 2015 m. gruodžio 8 d. Tarybos direktyvą (ES) 2015/2376, kuria iš dalies keičiamos Direktyvos 2011/16/ES nuostatos, susijusios su privalomais automatiniais apmokestinimo srities informacijos mainais (3-ioji DAB)[footnoteRef:7], 2016 m. gegužės 25 d. Tarybos direktyvą (ES) 2016/881, kuria iš dalies keičiamos Direktyvos 2011/16/ES nuostatos dėl privalomų automatinių apmokestinimo srities informacijos mainų (4-oji DAB)[footnoteRef:8], 2016 m. gruodžio 6 d. Tarybos direktyvą (ES) 2016/2258, kuria iš dalies keičiamos Direktyvos 2011/16/ES nuostatos, susijusios su mokesčių institucijų prieiga prie kovos su pinigų plovimu informacijos (5-oji DAB)[footnoteRef:9], 2018 m. gegužės 25 d. Tarybos direktyvą (ES) 2018/822, kuria dėl privalomų automatinių apmokestinimo srities informacijos, susijusios su praneštinais tarpvalstybiniais susitarimais, mainų iš dalies keičiama Direktyva 2011/16/ES (6-oji DAB)[footnoteRef:10], ir 2021 m. kovo 22 d. Tarybos direktyvą (ES) 2021/514, kuria iš dalies keičiama Direktyva 2011/16/ES dėl administracinio bendradarbiavimo apmokestinimo srityje (7-oji DAB)[footnoteRef:11], [5:  OL L 64, 2011 3 11, p. 1.]  [6:  OL L 359, 2014 12 16, p. 1.]  [7:  OL L 332, 2015 12 18, p. 1.]  [8:  OL L 146, 2016 6 3, p. 8.]  [9:  OL L 342, 2016 12 16, p. 1.]  [10:  OL L 139, 2018 6 5, p. 1.]  [11:  OL L 104, 2021 3 25, p. 1.] 

–	atsižvelgdamas į 2017 m. spalio 10 d. Tarybos direktyvą (ES) 2017/1852 dėl mokestinių ginčų sprendimo mechanizmų Europos Sąjungoje (ES ginčų sprendimo direktyva)[footnoteRef:12], [12:  OL L 265, 2017 10 14, p. 1.] 

–	atsižvelgdamas į 2021 m. lapkričio 24 d. Europos Parlamento ir Tarybos direktyvą (ES) 2021/2101, kuria iš dalies keičiama Direktyva 2013/34/ES, kiek tai susiję su tam tikrų įmonių ir filialų pelno mokesčio informacijos atskleidimu (Viešų ataskaitų pagal šalis teikimo direktyva)[footnoteRef:13], [13:  OL L 429, 2021 12 1, p. 1.] 

–	atsižvelgdamas į 2022 m. gruodžio 14 d. Tarybos direktyvą (ES) 2022/2523 dėl visuotinio minimalaus tarptautinių įmonių grupių ir didelių vietos subjektų grupių apmokestinimo lygio užtikrinimo Sąjungoje (Antrojo ramsčio direktyva)[footnoteRef:14], [14:  OL L 328, 2022 12 22, p. 1.] 

–	atsižvelgdamas į dar nepriimtus Komisijos pasiūlymus, ypač dėl bendros pelno mokesčio bazės (COM(2016)0685), bendros konsoliduotosios pelno mokesčio bazės (COM(2016)0683) ir skaitmeninės ekonomikos apmokestinimo teisės aktų rinkinio (COM(2018)0147 ir COM(2018)0148), taip pat į Parlamento pozicijas dėl šių pasiūlymų,
–	atsižvelgdamas į 2020 m. liepos 15 d. Komisijos komunikatą „Sąžiningo ir supaprastinto apmokestinimo veiksmų planas, kuriuo remiama ekonomikos atgaivinimo strategija“ (COM(2020)0312),
–	atsižvelgdamas į 2021 m. gegužės 18 d. Komisijos komunikatą „21-ojo amžiaus verslo apmokestinimas“ (COM(2021)0251),
–	atsižvelgdamas į 2021 m. gruodžio 22 d. Komisijos pasiūlymą dėl Tarybos direktyvos dėl visuotinio minimalaus tarptautinių subjektų grupių apmokestinimo lygio užtikrinimo Sąjungoje (COM(2021)0823), taip pat į Parlamento poziciją dėl šio pasiūlymo[footnoteRef:15], [15:  OL C 479, 2022 12 16, p. 89.] 

–	atsižvelgdamas į 2022 m. gruodžio 6 d. Ekonomikos ir finansų reikalų tarybos išvadas,
–	atsižvelgdamas į 2022 m. sausio mėn. atliktą Komisijos tyrimą Tax compliance costs for SMEs – An update and a complement: final report („MVĮ mokestinių prievolių vykdymo išlaidos: atnaujinta ir papildyta galutinė ataskaita“),
–	atsižvelgdamas į Konferencijos dėl Europos ateities galutinių rezultatų ataskaitą ir į 2022 m. gegužės 4 d. Europos Parlamento rezoliuciją dėl tolesnių veiksmų dėl Konferencijos dėl Europos ateities išvadų[footnoteRef:16], [16:  Priimti tekstai, P9_TA(2022)0141.] 

–	atsižvelgdamas į 2022 m. gegužės 11 d. Komisijos pasiūlymą dėl Tarybos direktyvos dėl taisyklių, kuriomis reglamentuojama įsiskolinimui palankų mokestinį iškraipymą mažinanti lengvata ir galimybės atskaityti palūkanas įmonių pelno mokesčio tikslais ribojimas, nustatymo (COM (2022)0216), 
–	atsižvelgdamas į 2022 m. spalio 13 d. Komisijos kvietimą teikti informaciją dėl poveikio vertinimo, susijusio su pasiūlymu dėl Tarybos direktyvos „Verslas Europoje. Pajamų apmokestinimo sistema (BEFIT)“,
–	atsižvelgdamas į Komisijos Pirmininkės Ursulos von der Leyen kalbą, pasakytą 2022 m. spalio 19 d. Europos Parlamento plenariniame posėdyje dėl pasirengimo 2022 m. spalio 20–21 d. Europos Vadovų Tarybos posėdžiui,
–	atsižvelgdamas į 2023 m. kovo 16 d. Komisijos komunikatą „Ilgalaikis ES konkurencingumas. Perspektyvos po 2030 m.“ (COM(2023)0168),
–	atsižvelgdamas į 2023 m. kovo 23 d. Europos Vadovų Tarybos išvadas,
–	atsižvelgdamas į savo 2021 m. spalio 7 d. rezoliuciją dėl ES politikos, susijusios su žalinga mokesčių praktika, reformos (įskaitant Elgesio kodekso grupės reformą)[footnoteRef:17], [17:  OL C 132, 2022 3 24, p. 167.] 

–	atsižvelgdamas į savo 2022 m. vasario 15 d. rezoliuciją dėl nacionalinių mokesčių reformų poveikio ES ekonomikai[footnoteRef:18], [18:  OL C 342, 2022 9 6, p. 14.] 

–	atsižvelgdamas į savo 2022 m. kovo 10 d. rezoliuciją su rekomendacijomis Komisijai dėl sąžiningo ir supaprastinto apmokestinimo remiant ekonomikos atgaivinimo strategiją (EP veiksmai, susiję su liepos mėn. Komisijos veiksmų planu ir jo 25 iniciatyvomis PVM, verslo ir individualaus apmokestinimo srityse)[footnoteRef:19], [19:  OL C 347, 2022 9 9, p. 211.] 

–	atsižvelgdamas į savo 2022 m. spalio 4 d. rezoliuciją „Naujų technologijų poveikis apmokestinimui. Kriptografija ir blokų grandinė“[footnoteRef:20], [20:  OL C 132, 2023 4 14, p. 15.] 

–	atsižvelgdamas į 2013 m. liepos 19 d. Ekonominio bendradarbiavimo ir plėtros organizacijos (EPBO) veiksmų planą dėl mokesčių bazės erozijos ir pelno perkėlimo (BEPS),
–	atsižvelgdamas į 2015 m. spalio mėn. EBPO ir G20 BEPS galutines ataskaitas,
[bookmark: _GoBack]–	atsižvelgdamas į 2021 m. spalio 8 d. EBPO ir G20 BEPS įtraukios sistemos pareiškimą dėl dviejų ramsčių sprendimo ekonomikos skaitmeninimo keliamiems mokestiniams uždaviniams spręsti, prie kurio 2022 m. gruodžio 16 d. buvo prisijungę ir kuriam buvo pritarę 138 nariai iš 141 nario,
–	atsižvelgdamas į 2020 m. spalio 14 d. EBPO ir G20 įtraukios sistemos priimtus ataskaitų dėl pirmojo ir antrojo ramsčių projektus, taip pat į 2020 m. spalio 12 d. EBPO ekonominės analizės ir poveikio vertinimo Tax Challenges Arising from Digitalisation – Economic Impact Assessment („Su skaitmeninimu susijusios mokesčių problemos. Ekonominio poveikio vertinimas“) rezultatus,
–	atsižvelgdamas į 2021 m. gruodžio 20 d. EBPO ir G20 BEPS įtraukios sistemos antrojo ramsčio pavyzdines taisykles dėl 15 proc. visuotinio minimalaus mokesčio įgyvendinimo šalies viduje,
–	atsižvelgdamas į 2022 m. rugpjūčio 16 d. Jungtinių Valstijų viešąjį įstatymą 117-169, vadinamą Infliacijos mažinimo įstatymu,
–	atsižvelgdamas į Darbo tvarkos taisyklių 54 straipsnį,
–	atsižvelgdamas į Biudžeto komiteto laišką,
–	atsižvelgdamas į Ekonomikos ir pinigų politikos komiteto pranešimą (A9‑0000/2023),
A.	kadangi valstybės narės gali laisvai formuoti savo ekonominę politiką ir ypač mokesčių politiką, laikydamosi ES sutartyse nustatytų ribų; kadangi nepaisant to, jog mokesčių politika iš esmės priskiriama valstybių narių atsakomybei, bendrojoje rinkoje nustatant mokesčių politiką reikalingas koordinavimas, kad būtų galima toliau didinti bendrosios rinkos integraciją;
B.	kadangi dėl dabartinės nepalankios ekonominės ir socialinės padėties Europos įmonės susiduria su dideliais sunkumais;
C.	kadangi BEPS veiksmų planu pavyko pasiekti visuotinį sutarimą daugeliu klausimų, susijusių su kova su agresyviu mokesčių planavimu;
D.	kadangi ES rodė pavyzdį perkeldama tarptautinius susitarimus į daugelį mokesčių direktyvų, taip pagerindama koordinavimą ir ES kovą su agresyviu mokesčių planavimu;
E.	kadangi 2022 m. gruodžio 16 d. 138 valstybės, įskaitant visas ES valstybes nares, susitarė dėl tarptautinės mokesčių sistemos reformos taikant dviejų ramsčių sprendimą;
F.	kadangi vykdant suskaidytą mokesčių politiką bendrojoje rinkoje sukuriama įvairių kliūčių piliečiams ir įmonėms, visų pirma mažosioms ir vidutinėms įmonėms (MVĮ); kadangi dėl šių kliūčių nenoriai imamasi tarpvalstybinės ekonominės veiklos ir jos gali iškraipyti bendrąją rinką;
G.	kadangi dėl įsiskolinimui palankaus mokestinio iškraipymo įmonėms leidžiama taikyti mokesčių lengvatas palūkanų mokėjimams; kadangi nuosavo kapitalo finansavimo išlaidoms panašios lengvatos netaikomos;
1.	primena, kad ES valstybių narių bendradarbiavimas įmonių apmokestinimo srityje pats savaime nėra tikslas, o veikiau priemonė bendrosios rinkos kūrimui užbaigti, jai tobulinti ir toliau plėtoti;
2.	palankiai vertina 2023 m. kovo 23 d. Europos Vadovų Tarybos išvadas, kuriose raginama supaprastinti bendrąją reglamentavimo aplinką ir sumažinti administracinę naštą, ir 2023 m. kovo 16 d. Komisijos komunikatą, kuriame pabrėžiama, kad svarbus vaidmuo remiant augimą ir privačiojo sektoriaus investicijas, visų pirma šalinant mokestines kliūtis tarpvalstybinėms investicijoms, tenka ES mokesčių sistemai;
3.	pabrėžia, kad labai svarbu kovoti su agresyviu pelno perkėlimu, kartu skatinant fiskalinį teisingumą, skaidrumą ir tikrumą ir išlaikant tokį mokesčių lygį, kad būtų remiamas tvarus ekonomikos augimas;
4.	atkreipia dėmesį į daugybę nuo 2011 m. priimtų mokesčių direktyvų, kuriomis buvo užtikrintas teisingesnis, paprastesnis ir veiksmingesnis įmonių apmokestinimas ES ir nustatyta daug mokestinių prievolių, kurias ES turi vykdyti įmonės[footnoteRef:21]; [21:  Visų pirma žr. kovos su mokesčių vengimu direktyvas (KMVD I ir KMVD II), Direktyvos dėl administracinio bendradarbiavimo apmokestinimo srityje pakeitimus (nuo 1-osios DAB iki 7-osios DAB), Patronuojančiųjų ir dukterinių bendrovių direktyvos peržiūrą, ES ginčų sprendimo direktyvą, Viešųjų ataskaitų pagal šalis teikimo direktyvą arba Antrojo ramsčio direktyvą. ] 

5.	apgailestauja, kad valstybės narės skirtingai įgyvendino ir taikė mokesčių direktyvas, nes tai kenkia tinkamam bendrosios rinkos veikimui ir lemia mokesčių bazių nesuderinamumą, didesnį biurokratizmą ir didesnes reikalavimų laikymosi išlaidas;
ES įmonėms tenkančios reikalavimų laikymosi naštos mažinimas
6.	pažymi, kad apskaičiuotos didelių daugiašalių įmonių mokestinių prievolių vykdymo išlaidos sudaro apie 2 proc. sumokėtų mokesčių, o MVĮ – apie 30 proc.; primena, kad Europos įmonės, ypač MVĮ, yra pagrindinis ekonomikos augimo ir darbo vietų kūrimo variklis;
7.	ragina Komisiją pateikti bendrą veiksmų, kurių nuo 2011 m. imtasi įmonių apmokestinimo srityje, vertinimą ir nedelsiant sumažinti įmonėms tenkančią naštą, taikant reguliavimo moratoriumą ir atidedant tuos mokesčių teisės aktus, dėl kurių be reikalo padidėtų įmonių, kurios jau patiria sunkumų, išlaidos; ragina Komisiją atlikti naujų pasiūlymų dėl teisėkūros procedūra priimamų mokesčių teisės aktų konkurencingumo patikras, kaip 2023 m. kovo 22 d. Europos Vadovų Taryba paprašė dėl visų naujų pasiūlymų;
8.	palankiai vertina 2022 m. gegužės 9 d. Konferencijoje dėl Europos ateities pateiktą pasiūlymą atlikti konkurencingumo patikrą, kad būtų išnagrinėtas, be kita ko, naujų mokesčių teisės aktų poveikis įmonėms ir jų verslo aplinkai; nekantriai laukia, kol bus įgyvendintas 2022 m. spalio 19 d. Komisijos Pirmininkės Ursulos von der Leyen pranešimas, kuriuo ES reglamentavimo sistemoje numatoma standartinė konkurencingumo patikra;
9.	atkreipia dėmesį į atnaujintas diskusijas dėl mokesčių paskatų priėmus JAV infliacijos mažinimo įstatymą; ragina Komisiją leisti eksperimentuoti su mokesčių lengvatomis; tačiau primygtinai ragina, kad visi sprendimai būtų priimami koordinuotai, siekiant išsaugoti bendrosios rinkos veikimą;
10.	ragina valstybes nares vykdyti visiško kapitalo investicijų išlaidų kompensavimo politiką ir nustatyti nuolatines kapitalo lengvatų nuostatas, kad būtų pagerintos realios investicijos ir padidintas Europos konkurencingumas;
11.	ragina valstybes nares, atsižvelgiant į aukštą infliacijos lygį, papildomas pajamas, gautas dėl didesnių energijos kainų, tiesiogiai panaudoti įmonių, ypač MVĮ, naštai palengvinti;
Antrojo ramsčio susitarimas
12.	atkreipia dėmesį į dviejų ramsčių sprendimą dėl apmokestinimo teisių paskirstymo ir minimalaus ne mažesnio kaip 15 proc. efektyviojo mokesčio tarifo taikymo bendram tarptautinių įmonių pelnui, pasiektą pasitelkiant EBPO ir G20 įtraukią sistemą;
13.	pastebi, kad įmonės ne tik susiduria su nepastovia verslo aplinka ir didėjančiu ES mokesčių direktyvų skaičiumi, bet ir sutelkia savo finansinius ir žmogiškuosius išteklius antrojo ramsčio taisyklių taikymui; ragina Komisiją suteikti įmonėms pakankamai erdvės ir laiko pasirengti galimoms naujoms BEFIT taisyklėms;
Supaprastintos pelno mokesčio sistemos kūrimas
14.	ragina Komisiją padėti visoms valstybėms narėms supaprastinti mokesčių sistemą, kad būtų sumažinta įmonėms, ypač MVĮ, tenkanti administracinė našta; pripažįsta, kad grąžinimo procedūrų supaprastinimas, atskaitymai ir ginčų nagrinėjimas yra kiti administracinės naštos mažinimo sprendimai, ypač MVĮ;
15.	primena, kad pelno mokesčio sistemų teisinės sistemos sudėtingumo supaprastinimas padeda pritraukti tiesioginių užsienio investicijų ir sumažina įmonių perkėlimo į ES nepriklausančias šalis riziką;
16.	palankiai vertina Komisijos planą rengti BEFIT pasiūlymą, kuris turėtų būti pateiktas 2023 m. trečiąjį ketvirtį, siekiant parengti naują bendrą ES pelno mokesčio taisyklių sąvadą, pagrįstą sąžininga, išsamia ir veiksminga proporcingo paskirstymo formule ir bendra įmonių pajamų apmokestinimo baze, kuri įmonėms suteiks aiškumo ir nuspėjamumo;
17.	pakartoja savo nuomonę, kad BEFIT iniciatyva turėtų būti remiama politinio proceso metu, kad būtų užtikrinta politinė parama pokyčiams, ir kad kartu su šia iniciatyva turėtų būti atliktas išsamus poveikio vertinimas;
18.	atkreipia dėmesį į BEFIT tikslus, nurodytus Komisijos kvietime teikti informaciją dėl poveikio vertinimo, t. y. didinti įmonių atsparumą mažinant mokesčių taisyklių sudėtingumą ir reikalavimų laikymosi išlaidas, su kuriomis susiduria tarpvalstybinę veiklą vykdančios ES įmonės, šalinti kliūtis tarpvalstybinėms investicijoms ir didinti bendrosios rinkos patrauklumą tarptautinėms investicijoms, kurti sąžiningam ir tvariam augimui palankią aplinką sudarant sąlygas administraciniam supaprastinimui ir užtikrinti tvarias mokestines pajamas, nes tai ypač svarbu dabartinėmis sudėtingomis ekonominėmis sąlygomis;
19.	pabrėžia vieno langelio principo, pagal kurį būtų galima pateikti vieną konsoliduotą mokesčių deklaraciją, idėją; ragina Komisiją įdiegti vieno langelio principą, pagal kurį bandomuoju etapu būtų taikomos BEFIT taisyklės, ir, jei bandomasis etapas bus sėkmingas, įtraukti jį kaip nuolatinę BEFIT funkciją;
20.	atkreipia dėmesį į 2022 m. gegužės 11 d. Komisijos pasiūlymą dėl įsiskolinimui palankaus mokestinio iškraipymo; apgailestauja dėl 2022 m. gruodžio 6 d. Tarybos sprendimo sustabdyti pasiūlymo nagrinėjimą; ragina Tarybą atnaujinti derybas dėl šio pasiūlymo;
21.	pabrėžia, kad fiskaliniu požiūriu atsakingai taikomos mokesčių paskatos privatiems moksliniams tyrimams ir plėtrai (pavyzdžiui, kaip mokesčių kreditai, didesnės išmokos arba pakoreguoti nusidėvėjimo grafikai) gali padėti padidinti bendras ekonomikos išlaidas moksliniams tyrimams ir plėtrai, kurios dažnai daro teigiamą išorinį poveikį; primena, kad, remiantis Europos investicijų banko 2022–2023 m. investicijų ataskaita, 2020 m. įmonių išlaidos moksliniams tyrimams ir plėtrai sudarė 1,5 proc. ES BVP, o JAV ir Japonijoje – 2,6 proc.; ragina Komisiją pateikti mokesčių paskatų privatiems moksliniams tyrimams ir plėtrai vertinimą;
°
°	°
22.	paveda Pirmininkei perduoti šią rezoliuciją Tarybai ir Komisijai.

COVID-19 pandemija, kurią lydėjo Rusijos agresija prieš Ukrainą, sukėlė didžiulę įtampą Europos įmonėms, nes padidėjo infliacija, atsirado šalutinių padarinių, susijusių su judėjimo suvaržymais, tiekimo grandinės problemomis ir žaliavų trūkumu. Šios kliūtys yra papildoma našta ES privačiajam sektoriui, kuris jau ir taip susidūrė su didelėmis reikalavimų laikymosi išlaidomis, susijusiomis su ankstesniais ES mokesčių teisės aktais.
Šių dviejų krizių padariniai ypač neigiamai paveikė Europos MVĮ, kurios sudaro beveik visas Europos Sąjungos (ES 28) nefinansinio verslo sektoriaus įmones (99,8 proc.) ir kuriose dirba du trečdaliai visų ES 28 dirbančiųjų (66,6 proc.), tačiau jų konkurencinė padėtis, palyginti su daugiašalėmis įmonėmis, yra nepalanki dėl didesnių reikalavimų laikymosi išlaidų ir įsiskolinimui palankaus mokestinio iškraipymo.
Pranešėja mano, kad siekiant paremti Europos įmonių, ypač MVĮ, konkurencingumą:
	Europos įmonėms tenkanti reguliavimo našta turėtų būti nedelsiant sumažinta taikant reguliavimo moratoriumą ir įvertinant ankstesnių veiksmų poveikį įmonių apmokestinimui prieš siūlant naujus teisės aktus. Svarbu atsižvelgti į Konferencijos dėl Europos ateities plenarinėje sesijoje pasiūlytą „konkurencingumo patikrą“, kuriai pritarė Komisijos Pirmininkė ir Europos Vadovų Taryba. Papildomos mokestinės pajamos, gautos dėl padidėjusių energijos kainų, galėtų sušvelninti dabartinės didelės infliacijos poveikį.
	Reikėtų apsvarstyti galimybę taikyti mokesčių lengvatas ir kitas paskatas dabartiniam ir būsimam Europos įmonių konkurencingumui remti. Tačiau sprendimą dėl tokių paramos priemonių įvedimo valstybės narės turėtų priimti koordinuotai, kad nekiltų pavojaus bendrosios rinkos veikimui.
	Norint sumažinti Europos įmonėms, ypač MVĮ, tenkančią administracinę naštą, svarbiausia pereiti prie supaprastintos apmokestinimo tvarkos. Komisija turėtų padėti valstybėms narėms supaprastinti grąžinimo procedūras, atskaitymus ir ginčų nagrinėjimą. Sumažinus reglamentavimo naštą padidės Europos įmonių atsparumas, bus skatinamos tarptautinės investicijos ir sukurta sąžiningam ir tvariam augimui palanki aplinka.
	Atsižvelgdama į būsimą BEFIT pasiūlymą ir EBPO antrojo ramsčio taisyklių įgyvendinimą, Komisija turėtų nustatyti šių reglamentavimo priemonių rinkinių įgyvendinimo seką, kad Europos įmonėms būtų suteikta pakankamai erdvės ir laiko pasirengti reglamentavimo padėties pokyčiams.

